***שילוב סוגיות אתיות וחברתיות בלימודי הכימיה***

**מציג: אמיל אידין**

בי"ס: הגימנסיה העברית "הרצליה", ת"א / המחלקה להוראת המדעים, מכון ויצמן למדע

**אוכלוסיית יעד: כיתות י - י"ב**

הספרות המחקרית עמוסה במידע על חשיבות הטמעת של סוגיות רלוונטיות בלימודי המדעים, זאת מתוך הבנה שמטרת העל השתנתה ואיננו מחנכים רק את דור המדענים של העתיד אלא גם את אזרחי העתיד שהמדע נחוץ להם בעולם עתיר ידע מדעי.

לנו מורי הכימיה נקראת ההזדמנות לשלב במדע הנפלא, שאנו מלמדים, סוגיות שהן בממשק שבין כימיה וחברה.

בהרצאה אציג פעילות אשר מציגה דילמה חברתית, שבכדי להחליט החלטה מושכלת לגביה דרוש ידע מדעי. הדילמה הועלתה במדינות מערביות שונות כגון הולנד, ארה"ב וגם ישראל. השאלה המועלית היא: "האם לאסור מכירת משקאות קלים לאוכלוסייה מתחת לגיל 18?".

את הפעילות ניתן לשלב במהלך הוראת הנושא טעם של כימיה, פחמימות, אך הפעילות מתאימה גם לנושאים אחרים.

בנוסף לפעילות, אציג כלים לשילוב סוגיות חברתיות במדע, בשיעורי הכימיה, כך שהכימיה תהווה כלי לחינוך ערכי ומדעי כאחד.